શીર્ષક: શ્રીલંકાના મુસ્લિમોએ દેશભક્તિ માટે મસ્જિદ તોડી નાખી?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
શ્રીલંકામાં મુસ્લિમોના એક નાના સમૂહે પોતાને હિંસક સમૂહોથી અલગ બતાવવા માટે એક મસ્જિદ તોડી નાખી

એમ. એચ. એમ અકબર એ કહેતા શ્રીલંકામાં ઈસ્ટરના દિવસે થયેલા હુમલાનો ઉલ્લેખ કરે છે. 

આ હુમલામાં 250 લોકોનાં મૃત્યુ થયાં હતાં અને આ હુમલા પાછળ એક મુસ્લિમ કટ્ટરપંથી સંગઠનને જવાબદાર ગણાવવામાં આવ્યું હતું. 

સમગ્ર દુનિયાના મુસ્લિમ રમજાન મહિનામાં ઉપવાસ કરે છે અને પ્રાર્થના કરે છે પરંતુ શ્રીલંકામાં મુસ્લિમોના એક નાના સમૂહે પોતાને હિંસક સમૂહોથી અલગ બતાવવા માટે એક મસ્જિદ તોડી નાખી. 

અકબર ખાન મદતુંગમાની મુખ્ય મસ્જિદના ટ્રસ્ટી છે. તેમણે બીબીસીને જણાવ્યું કે આખરે અલ્લાહમાં વિશ્વાસ ધરાવતા લોકોએ આવું પગલું શા માટે ઉઠાવ્યું. 

શંકાની નજરે જુએ છે લોકો

અકબર કહે છે, "આ હુમલા બાદ પોલીસ મસ્જિદની વારંવાર મુલાકાત લેતી હતી. તેમને જોઈને લોકો પરેશાન થતા હતા. આ હુમલાએ અમારા અને અન્ય સમુદાયના લોકો વચ્ચે વિશ્વાસ ખૂબ ઓછો કરી નાખ્યો છે."

કથિત રૂપે આ મસ્જિદનો ઉપયોગ પ્રતિબંધિત ઉગ્રવાદી સંગઠન તૌહિદ જમાતના સભ્યો દ્વારા કરવામાં આવતો હતો. સમૂહ પર એપ્રિલમાં થયેલા આત્મઘાતી વિસ્ફોટ કરાવવાની શંકા હતી. 

શ્રીલંકામાં હુમલા બાદ શ્રીલંકાની સરકારે સમગ્ર દેશમાં તૌહીદ જમાતને ટાર્ગેટ કરતા કાર્યવાહી શરૂ કરી હતી. 

આ સંગઠન તરફથી પૂર્વી શહેર કટ્ટનકુડીમાં એક મસ્જિદ ચલાવવામાં આવતી હતી જેને સીલ કરી દેવામાં આવી. 

મદતુંગામામાં આ મસ્જિદ ઐતિહાસિક, ધાર્મિક કે સાંસ્કૃતિક રૂપે મહત્ત્વપૂર્ણ ન હતી. 

આ એક અલગ અતિ રૂઢિવાદી સમૂહ દ્વારા સંચાલિત કરવામાં આવી રહી હતી જેનો આ હુમલા સાથે કોઈ સંબંધ ન હતો. 

આ પગલાંથી જાણવા મળે છે કે ઉગ્રવાદીઓથી છૂટકારો મેળવવા માટે આ સમુદાય કેટલી હદ વટાવવા તૈયાર છે. 

સર્વસંમતિથી લેવામાં આવેલો નિર્ણય

ઉગ્રવાદીઓથી છૂટકારો મેળવવા માટે મુસ્લિમો ગમે તે હદ વટાવવા તૈયાર છે

અકબર જણાવે છે, "અમારા વિસ્તારમાં પહેલેથી જ એક મસ્જિદ હતી, જેમાં લોકો નમાઝ પઢતા હતા. પરંતુ થોડાં વર્ષો પહેલાં કેટલાક લોકોના સમૂહે આ મસ્જિદને બનાવી હતી."

મે મહિનામાં જૂની મસ્જિદના એક સભ્યએ બેઠક બોલાવી જેમાં નક્કી થયું કે આ મસ્જિદ જે બધા વિવાદનું મૂળ છે તેને ખતમ કરી દેવામાં આવે. 

સ્થાનિક લોકોએ હાથમાં હથોડા લીધા અને મસ્જિદને તોડી નાખી. 

તેઓ કહે છે, "અમે તેના મીનારા અને નમાઝ પઢવાનો રૂમ તોડી નાખ્યો અને આ જગ્યાને એ લોકોના હવાલે કરી દીધી જેઓ તેના અસલી હકદાર છે."

શ્રીલંકાની 70% વસતી બૌદ્ધ...